**DOM SOCIJALNE SKRBI/CENTAR ZA PRUŽANJE USLUGA U ZAJEDNICI/CENTAR ZA POMOĆ U KUĆI**

(za korisničke skupine: starije i nemoćne osobe, beskućnici, odrasle osobe s invaliditetom i usluge pomoći u kući)

Dom socijalne skrbi/centar za pružanje usluga u zajednici/centar za pomoć u kući mogu osnovati jedinica lokalne i područne (regionalne) samouprave, vjerska zajednica, trgovačko društvo, udruga i druga domaća i strana pravna ili fizička osoba aktom za koji ministarstvo nadležno za poslove socijalne skrbi utvrđuje usklađenost sa Zakonom o ustanovama, Zakonom o socijalnoj skrbi i posebnim propisima.

**Postupak otvaranja**

1. donošenje akta o osnivanju
2. podnošenje zahtjeva za utvrđenjem usklađenosti sa zakonom
3. upis u sudski registar nadležnog trgovačkog suda
4. osiguravanje uvjeta prostora, opreme, stručnih i drugih radnika u skladu s Pravilnikom o minimalnim uvjetima za pružanje socijalnih usluga;
5. podnošenje zahtjeva s potpunom i urednom dokumentacijom nadležnom upravnom odjelu jedinice područne (regionalne) samouprave/Grada Zagreba;
6. ispitivanje ispunjavanja minimalnih uvjeta (očevid);
7. donošenje odluke (rješenja o ispunjavanju minimalnih uvjeta)
8. podnošenje zahtjeva ministarstvu nadležnom za socijalnu skrb radi upisa u odgovarajuću evidenciju
9. obavještavanje centra za socijalnu skrb

**DRUGI PRUŽATELJI**

(za korisničke skupine: starije i nemoćne osobe, beskućnici, odrasle osobe s invaliditetom i usluge pomoći u kući)

Udruga, vjerska zajednica, trgovačko društvo i druga domaća i strana pravna osoba te obrtnik, koji pored obavljanja svoje djelatnosti za koju je upisan u sudski registar ili kod drugog nadležnog tijela u skladu s posebnim zakonima pruža socijalne usluge, dužan je socijalne usluge pružati u zasebnoj organizacijskoj jedinici na način i pod uvjetima propisanim Zakonom o socijalnoj skrbi, osim udruga registriranih isključivo za obavljanje socijalne djelatnosti.

Organizacijska jedinica u pravnoj osobi, odnosno obrtu u kojoj se pružaju socijalne usluge za više od 20 korisnika mora imati voditelja koji vodi poslovanje i odgovoran je za zakonitost rada, a odgovara i za stručni rad ako pravna osoba, odnosno obrt pruža usluge stručnog rada. Voditelj mora ispunjavati uvjete iz članka 154. stavak 1. i 2. Zakona o socijalnoj skrbi, osima ako pruža samo usluge pomoći u kući.

Organizacijska jedinica mora imati i stručno vijeće ako ima najmanje pet stručnih radnika.

**Postupak otvaranja**

1. osiguravanje uvjeta prostora, opreme, stručnih i drugih radnika u skladu s Pravilnikom o minimalnim uvjetima za pružanje socijalnih usluga;
2. podnošenje zahtjeva s potpunom i urednom dokumentacijom nadležnom upravnom odjelu jedinice područne (regionalne) samouprave/Grada Zagreba;
3. ispitivanje ispunjavanja minimalnih uvjeta (očevid);
4. donošenje odluke (rješenja o ispunjavanju minimalnih uvjeta)
5. podnošenje zahtjeva ministarstvu nadležnom za socijalnu skrb radi upisa u odgovarajuću evidenciju
6. obavještavanje centra za socijalnu skrb

**OBITELJSKI DOM**

Obiteljski dom je oblik pružanja smještaja ili boravka za pet do 20 odraslih korisnika, odnosno za četvero do desetero djece koji žive ili borave s obitelji pružatelja usluge.

Uslugu u obiteljskom domu pruža jedan punoljetan član obitelji – predstavnik obiteljskog doma, koji može zaposliti i druge radnike ovisno o broju i vrsti korisnika u skladu s propisanim uvjetima.

Članovi obitelji pružatelja usluga mogu sudjelovati u pružanju usluge u obiteljskom domu i bez zasnivanja radnog odnosa, pod uvjetima propisanim Pravilnom o minimalnim uvjetima za pružanje socijalnih usluga („Narodne novine“, broj 40/14 i 66/15).

Usluge u obiteljskom domu ne može pružati samac.

Predstavnik obiteljskog doma koji preuzima brisu o korisniku mora:

* biti hrvatski državljanin i imati sposobnost potrebne za čuvanje, njegu, odgoj i zadovoljavanje drugih potreba korisnika
* imati najmanje srednju stručnu spremu i zdravstvenu sposobnost za obavljanje djelatnosti.

Stranci mogu pružati usluge u obiteljskom domu prema propisima koji uređuju rad stranaca u Republici Hrvatskoj ako uz ostale uvjete znaju hrvatski jezik najmanje na razini koja je potrebna za nesmetanu i nužnu komunikaciju s korisnikom usluge u obiteljskom domu.

Usluge u obiteljskom domu ne može pružati osoba u odnosu na koju postoji zapreka za obavljanje djelatnosti socijalne skrbi iz članka 213. Zakona o socijalnoj skrbi; usluge u obiteljskom domu ne mogu se pružati u obitelji u kojoj su poremećeni obiteljski odnosi ili u obitelji u kojoj bi zbog bolesti člana obitelji bilo ugroženo zdravlje ili drugi interesi korisnika prema mišljenju centra za socijalnu skrb. Usluge ne može pružati osoba iz obitelji u kojoj u odnosu na člana obitelji postoji zapreka za obavljanje djelatnosti socijalne skrbi iz članka 213. Zakona o socijalnoj skrbi.

Fizička osoba može početi s pružanjem usluga u obiteljskom domu nakon upisa u odgovarajuću evidenciju ministarstva nadležnog za socijalnu skrb.

**Postupak otvaranja obiteljskog doma**

1. osiguravanje uvjeta prostora, opreme, stručnih i drugih radnika u skladu s Pravilnikom o minimalnim uvjetima za pružanje socijalnih usluga;
2. podnošenje zahtjeva s potpunom i urednom dokumentacijom nadležnom upravnom odjelu jedinice područne (regionalne) samouprave/Grada Zagreba;
3. ispitivanje ispunjavanja minimalnih uvjeta (očevid);
4. donošenje odluke (rješenja o ispunjavanju minimalnih uvjeta)
5. podnošenje zahtjeva ministarstvu nadležnom za socijalnu skrb radi upisa u odgovarajuću evidenciju
6. obavještavanje centra za socijalnu skrb

**Zahtjev sa potpunom i urednom dokumentacijom podnosi se Upravnom odjelu za društvene djelatnosti Požeško-slavonske županije osobno ili putem email-a:** **pisarnica@psz.hr** **.**